«**Girl in Oslo**» er en låt av det norske rockebandet BigBang, skrevet av bandets vokalist og gitarist, Øystein Greni. Den ble først utgitt på EP-en *Girl In Oslo EP* 14. februar 2000, men senere også på studioalbumet *Clouds Rolling By* 21. august 2000. EP-en lå inne på VG-lista i tretten uker med nummer tre som beste plassering, mens *Clouds Rolling By* lå på lista i åtte uker med to som beste plassering. Bandet spilte låten på Spellemannprisen 2000.

I forbindelse med låtas 10-årsjubileum fortalte Greni til Lydverket at låta ikke handlet om en jente han kjente, men kjæresten til en bygningsarbeider på Blindern. I samme intervju forteller han at «Jeg tror låta handler om alt det jeg trodde kjærlighet skulle handle om. Det er kanskje mer enn noe annet en låt om forventningens glede, som ofte er det største. I kjærligheten også, dessverre.»

I 2010 hadde bandet, frem til da, fremført låten 1500 ganger.

Mottakelse
----------

Stein Østbø i VG kalte låten for en klassisk signaturlåt, etter å ha vært på utgivelseskonserten til *Clouds Rolling By*. Han sammenlignet låta andre bands signaturlåter, og trekker frem DumDum Boys' «Splitter Pine», The September Whens «Bullet Me», Seigmens «Metropolis» og deLillos' «Hjernen er alene» eller «Kokken Tor». Videre forteller han at låta har vært en konsertfavoritt de stedene han har sett bandet spille.

Musikksjef i NRK P3, Mats Borch Bugge, sammenlignet låta med The Temptations låt «Cloud Nine» og at låtas oppbygning er veldig god, med et strippende og drivende komp som forløses perfekt. I tillegg har den dette mystiske aspektet festet ved seg – hvem er egentlig låta skrevet til?».

BigBang-utgivelser med låten
----------------------------

Etter utgivelsen av låta har den etablert seg som en av de mest kjente låtene til BigBang, og den er fast inventar på konserter. Låta har vært med på en rekke av BigBangs utgivelser.

* *Girl In Oslo EP* (2000)
* *Clouds Rolling By* (2000)
* *Girl In Oslo EP (EU)* (2001)
* *Radio Radio TV Sleep* (Konsertversjon) (2003)
* *Radio Radio TV Sleep (film)* (Konsertversjon) (2003)
* *Something Special - The Best of Bigbang* (2007)

Besetning
---------

### BigBang

* Nikolai Hængsle Eilertsen – bassgitar
* Olaf Olsen – trommer
* Øystein Greni – vokal, gitar

### Andre musikere

* Karim Sayed – bongo, vokal
* Martin Winstad – conga
* Christer Engen – tamburin
* Svein Greni – saksofon
* Tarjei Grimsby – trombone
* Øystein Bjørk – trompet

Referanser
----------

1. ↑
2. ↑  «Arkivert kopi». Arkivert fra originalen 11. juni 2011. Besøkt 11. oktober 2010.
3. 1 2 3  ««Girl In Oslo» fyller 10 år». NRK Lydverket. Besøkt 6. mars 2017.
4. ↑  Per Kristian Olsen, Asbjørn Bakke og Sigrid Hvidsten (2009). *Norsk Rocks Historie* **(norsk)** (1 utg.). Cappelen Damm. s. 290-291. ISBN 978-82-04-11406-8.

| * v
* d
* r
Bigbang |
| --- |
| **Øystein Greni**  **·** **Olaf Olsen**  **·** **Nikolai Eilertsen**
Christer Engen  **·** Øyvind Storli Hoel  **·** Karim Sayed  **·** Stig Morten Sørheim  **·** Kristian Syvertsen  **·** Martin Horntveth  **·** Erik Tresselt  **·** Lasse Weeden |
| Studioalbum | 
* *Waxed*
* *Electric Psalmbook*
* *Clouds Rolling By*
* *Frontside Rock’n’Roll*
* *Poetic Terrorism*
* *Too Much Yang*
* *From Acid to Zen*
* *Edendale*
* *Epic Scrap Metal*
* *The Oslo Bowl*
* *Glory Chord*

 |
| Samlealbum | 
* *Something Special - The Best of Bigbang*

 |
| Konsertalbum | 
* *Radio Radio TV Sleep*
* *Play Louder – Complete Soundtrack*

 |
| EP-er | 
* *Girl In Oslo EP*
* *Girl In Oslo EP (EU)*
* *New Glow EP*
* *Smiling For EP*
* *Not A Rolling Stone EP*
* *Live at Sentrum Scene*
* *Wild Bird EP*

 |
| Film | 
* *Radio Radio TV Sleep*

 |
| Bandets offisielle nettside |